CELEX: 32014R0696
Language: lt
Date: 2014-06-24 00:00:00
Title: 2014 m. birželio 24 d. Komisijos reglamentas (ES) Nr. 696/2014, kuriuo dėl didžiausios leidžiamosios eruko rūgšties koncentracijos aliejuose ir riebaluose bei maisto produktuose, kuriuose yra aliejų ir riebalų, iš dalies keičiamas Reglamentas (EB) Nr. 1881/2006  Tekstas svarbus EEE

25.6.2014   
            
            
               LT
            
            
               Europos Sąjungos oficialusis leidinys
            
            
               L 184/1
            
         KOMISIJOS REGLAMENTAS (ES) Nr. 696/2014
   2014 m. birželio 24 d.
   kuriuo dėl didžiausios leidžiamosios eruko rūgšties koncentracijos aliejuose ir riebaluose bei maisto produktuose, kuriuose yra aliejų ir riebalų, iš dalies keičiamas Reglamentas (EB) Nr. 1881/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               Komisijos reglamente (EB) Nr. 1881/2006 (2) nustatyta didžiausia leidžiamoji teršalų maisto produktuose koncentracija;
            
         
               (2)
            
            
               didžiausia leidžiamoji eruko rūgšties koncentracija žmonėms vartoti skirtuose aliejuose ir riebaluose bei maisto produktuose, kuriuose yra aliejų ir riebalų, buvo nustatyta Tarybos direktyva 76/621/EEB (3). Eruko rūgštis yra gamtinis augalinis toksinas ir teršalas, kaip apibrėžta Reglamente (EEB) Nr. 315/93, nes eruko rūgšties maisto produktuose atsiranda dėl žemės ūkio gamybos, būtent – dėl pasirinktos veislės. Siekiant supaprastinti teisės aktus, Reglamente (EB) Nr. 1881/2006 tikslinga nustatyti didžiausią leidžiamąją eruko rūgšties koncentraciją. Be to, tikslinga suderinti nuostatas, taikomas maisto produktams, kuriuose riebalų kiekis ne didesnis kaip 5 % Po to Direktyva 76/621/EEB turi būti panaikinta atskiru teisės aktu;
            
         
               (3)
            
            
               1993 m. rugsėjo 17 d. nuomonėje dėl pradinio maitinimo kūdikių mišiniams ir tolesnio maitinimo kūdikių mišiniams taikomų reikalavimų (4) Maisto mokslinis komitetas pabrėžė, kad tikslinga nustatyti didžiausią leidžiamąją eruko rūgšties koncentraciją;
            
         
               (4)
            
            
               Komisijos direktyvoje 2006/141/EB (5) nustatyta mažesnė leidžiamoji eruko rūgšties koncentracija pradinio maitinimo kūdikių mišiniuose ir tolesnio maitinimo kūdikių mišiniuose, todėl šią didžiausią leidžiamąją koncentraciją tikslinga nurodyti ir Reglamente (EB) Nr. 1881/2006;
            
         
               (5)
            
            
               todėl Reglamentas (EB) Nr. 1881/2006 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1881/2006 priede papildomai įrašomas 8 skirsnis „Savieji augalų toksinai“.
   
      
         „8 skirsnis. Savieji augalų toksinai
      
      
                  Maisto produktai (1)
               
               
                  Didžiausia leidžiamoji koncentracija g/kg
               
            
                  8.1
               
               
                  
                     Eruko rūgštis
                  
               
               
                   
               
            
                  8.1.1
               
               
                  Aliejai ir riebalai
               
               
                  50 (6)
                  
               
            
                  8.1.2
               
               
                  Maisto produktai, į kuriuos pridėta aliejų ir riebalų, išskyrus 8.1.3 punkte išvardytus maisto produktus.
               
               
                  50 (6)
                  
               
            
                  8.1.3
               
               
                  Pradinio maitinimo kūdikių mišiniai ir tolesnio maitinimo kūdikių mišiniai (8)
               
               
                  10 (6)
                  
               
            
   2 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. liepos 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 37, 1993 2 13, p. 1.
   
      (2)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
   
      (3)  1976 m. liepos 20 d. Tarybos direktyva 76/621/EEB dėl didžiausio eruko rūgšties kiekio nustatymo žmonėms vartoti skirtuose aliejuose ir riebaluose bei maisto produktuose, į kuriuos pridedama šių aliejų ir riebalų (OL L 202, 1976 7 28, p. 35).
   
      (4)  http://ec.europa.eu/food/fs/sc/scf/reports/scf_reports_34.pdf
   
      (5)  2006 m. gruodžio 22 d. Komisijos direktyva 2006/141/EB dėl pradinių mišinių kūdikiams ir tolesnio maitinimo mišinių, iš dalies keičianti Direktyvą 1999/21/EB (OL L 401, 2006 12 30, p. 1).
   
      (6)  Didžiausia leidžiamoji koncentracija – eruko rūgšties koncentracija, apskaičiuota pagal bendrą riebalų rūgščių kiekį maisto produkto riebalų sudedamojo dalyje.“